Սիմոն Բուդնի

230px|մինի|Նեսվիժում 1562 թվականին Բուդնու հրատարակած  «Կատեխեզիսը»
մինի|Աստվածաշնչի լեհերեն թարգմանության 1572 թ. հրատարակության տիտղոսաթերթը
230px|մինի|Բուդնու արձանը Նեսվիժում
**Սիմոն Բուդնի**, նաև՝ *Շիմոն Բուդնի* (, , , լատիներեն՝ *Budnius* և *Budnaeus*, ),, լեհ-բելառուսական հումանիստ, մանկավարժ, եբրայագետ, Աստվածաշնչի թարգմանիչ, փիլիսոփա, հասարակագետ, պատմաբան, գրող, աստվածաբան, բողոքական բարեփոխիչ, Ռեֆորմացիայի գործիչ Ռեչ Պոսպոլիտայում։ Եղել է «Լեհ եղբայրներ» շարժման առաջնորդներից, Աստվածաշնչի գիտական քննադատության հիմնադիրներից, սուրբ երրորդության գաղափարը ժխտողներից մեկը։ Առաջ է քաշել քաղաքականության մեջ ժողովրդավարության ներմուծման գաղափարներ, հանդես եկել մահապատիժը վերացնելու օգտին։ Գրել է լեհերեն, բելառուսերեն (բելառուսերեն հրատարակված առաջին երկու գրքերի հեղինակն է կամ համահեղինակը), ինչպես նաև լատիներեն։

Պատմաբան Նորման Դևիսը Սիմոն Բուդնուն բնորոշել է որպես «16-րդ դարի մեծագույն եբրայագետի»։ Բուդնին առաջինն է եղել, ով իրականացրել է Աստվածաշնչի ամբողջական թարգմանությունը բնագրից լեհերեն, ընդ որում՝ առաջինն է այդ գործը գլուխ բերել միայնակ։ Եբրայերենի մասին նրա  ուսումնասիրությունները զգալի ազդեցություն են գործել հրեա հետագա գիտնականների վրա։ 1603 թվականին Սիմոն Բուդնու անունը ներառվել է արգելված հեղինակների ու գրքերի լեհական առաջին ցուցակում, որը կազմվել էր եպիսկոպոս Բեռնարդ Մացիևսկու նախաձեռնությամբ։

## Ծննդավայրը
Սիմոն Բուդնու ծննդավայրը դեռևս ճշգրտված չէ։ Թեև գրեթե բոլոր ուսումնասիրողները համակարծիք են, որ նա ծնվել է Բուդնայում, սակայն, պարզվում է՝ այդ անվանումով 140-ից ավելի բնակավայր է եղել Բելառուսում։ Մի բան հստակ է, որ նա քաջածանոթ է եղել բելառուսական մշակույթին և շատ ջանքեր է գործադրել դրա զարգացմանը նպաստելու համար։ Հայտնի է նաև, որ նրանց ընտանիքը պատկանել է բելառուսական մանր ազնվականական խավին։ Ինքն իրեն նա համարել է *Litvin*. այդ բառը նրա ժամանակներում մեծ մասամբ օգտագործվել է բելառուսներին հայտանշելու համար։

## Աստվածաշնչի թարգմանությունները
Աստվածաշնչի լեհերեն իր թարգմանությունները Բուդնին, Լիտվայի մեծ իշխանության պետական գործիչ Նիկոլայ Ռաձիվիլի հովանավորությամբ, 1570 և 1572 թվականին հրատարակել է Նեսվիժում։ Ընդ որում՝ Սուրբ գիրքը թարգմանելիս «իր հայեցողությամբ ընդարձակել կամ կրճատել է ավետարանչական տեքստը և, ընդհանրապես, մեծ ճարպկությամբ այնպես է փոփոխել, որ հարմարեցնի իրեն հոգեհարազատ կալվինիստական ուսմունքին»։ Բուդնին Նոր կտակարանը հրատարակել է նաև, այսպես կոչված՝ արևմտառուսական գրական լեզվով՝ բելառուսերեն, և դարձյալ՝ այնպիսի մեկնաբանություններով ու դիտողություններով, որ այդ հրատարակությունը դարձել է Ավետարանի արմատական ու ռացիոնալ քննադատության առաջին փորձերից մեկը Արևելյան Եվրոպայում։

## Գրականություն
* 
* Jan Kamieniecki - Szymon Budny – zapomniana postać polskiej reformacji, 2002, isbn = 83-229-2224-8, Wrocław, Wydawnictwo Uniwersytetu Wrocławskiego, 830421712
* *Bibliografia Literatury Polskiej – Nowy Korbut*, t.2 Piśmiennictwo Staropolskie, Państwowy Instytut Wydawniczy, Warszawa 1964, s. 61-65
* Парэцкі Я. І. Сымон Будны. Мн., 1975.
* Саверчанка І. В. Сымон Будны — гуманіст і рэфарматар. — Мн., 1993.
* Старажытная беларуская літаратура (XII—XVII стст.) / Уклад, прадм., камент. І. Саверчанкі — Мінск: Кнігазбор, 2010. — («Беларускі кнігазбор»). ISBN 985-6824-43-5

## Ծանոթագրություններ

## Արտաքին հղումներ
* http://tbm.org.by/asoby/cont.phtml?x=sb|загаловак=Біяграфія на старонцы «Гісторыя Беларусі. Асобы.»|выдавец=Таварыства Беларускай Мовы|копія=http://web.archive.org/web/20040323101537/http://tbm.org.by/asoby/cont.phtml?x=sb

Կատեգորիա:Բելառուս գրողներ
Կատեգորիա:Գիտնականներ այբբենական կարգով
Կատեգորիա:Թարգմանիչներ այբբենական կարգով
Կատեգորիա:Լեհ գրողներ
Կատեգորիա:Լեհ թարգմանիչներ
Կատեգորիա:Լեհ մանկավարժներ
Կատեգորիա:Լեհ պատմաբաններ
Կատեգորիա:Լեհ փիլիսոփաներ
Կատեգորիա:Աստվածաշնչի թարգմանիչներ
Կատեգորիա:Բելառուս թարգմանիչներ
Կատեգորիա:Բելառուս պատմաբաններ
Կատեգորիա:Լեհ հրապարակախոսներ